text: Veljarakanning: Andstøðuflokkarnir standa framvegis til at vinna um løgtingsval var nú
text: #000002
text: Jørgen Niclasen - stendur til at fáa eitt gott val, hóast úrslitið í veljarakanningini gongur eitt vet aftur (Savnsmynd: Jens Kr. Vang)
text: #000003
text: Hóast rembingar hava verið á politiska pallinum síðan tingið fór í jólafrí, so sæst hetta ikki í álvarsligan mun aftur í svarunum, sum veljararnir geva, tá teir verða spurdir.
text: #000004
text: Nýggjasta kanningin gevur Fólkaflokkinum 27,1 prosent av atkvøðunum. Tað er eitt vet minni enn á teimum tveimum seinastu veljarakanningunum, og tí stendur flokkurin eisini til at missa tann 10. tingsessin, sum flokkurin fekk í kanningini, sum varð gjørd beint undan jólum.
text: #000008
text: Hinvegin, so er tað góð tíðindi fyri minsta flokkin á tingi, Sjálvstýri, sum gongur fram í veljarakanningini, og fær eitt umboð á tingi.
text: #000009
text: Jaligi tendensurin hjá Javnaðarflokkinum broytir tó ikki upp á, at løgmansflokkurin stendur til at fáa eitt vánaligt val í mun til seinasta løgtingsval, tá flokkurin gjørdist størstur við 8 tingfólkum. Hinvegin vísir úrslitið av kanningini – Javnaðarflokkurin stendur at fáa seks umboð á tingi – veruleikan hjá flokkinum, sum ikki kann telja longur enn til seks á løgtingi eftir at fyrst Sonja Jógvansdóttir fór úr og síðan Kristin Michelsen, koyrdur út.
text: #000011
text: Les eisini: Tey flestu vilja sleppa at velja av nýggjum
text: #000012
text: Um hugt verður eftir smærru flokkunum sæst, at Framsókn nú aftur dregur frá Miðflokkinum í stødd, hóast báðir flokkarnir ganga aftur í mun til kanningina, sum gjørd varð undan jólum, tá hesir báðir flokkar vóru eins stórir. Báðir standa tó til at varðveita sínar tveir tingsessir, og tað hava teir eisini gjørt í øllum kanningunum, sum Spyr.fo hevur gjørt fyri Portalin í seinastuni.
text: #000013